
Töredezett figyelem: komplex fluktuációk egy Lotka–Volterra-féle modellben

A dinamikai rendszerek tudományága sok komplex, időben fejlődő rendszer viselkedését
segı́thet megérteni. Az utóbbi évtizedekben egyre gyakrabban alkalmazzák sikeresen
össztársadalmi jelenségek, szociális rendszerek vizsgálatára is. A társadalom kollektı́v fi-
gyelme napjainkban töredezettnek mondható, hiszen az internetnek köszönhető szinte
valós idejű információáradat az éppen aktuális hı́rek és beszédtémák gyors váltakozását
eredményezi. Nemrég megjelent kutatási eredmények alapján, egy Lotka-Volterra-tı́pusú
modell, amely szerint ezek egy közös erőforrásért, a kollektı́v figyelemért versengenek,
jó egyezést mutat internetes aktivitást mérő adatok egyes statisztikai tulajdonságaival.
A modellben egy bizonyos témával kapcsolatosan egységnyi idő alatt megjelent tarta-
lom mennyiségét a más témákkal való versengés, illetve ugyanennek a múltban megjelent
mennyisége (telı́tődés) gátolhatja.
Munkánk során megmutatjuk, hogy ezen módosı́tott modellben, a szimmetrikus pa-
raméter-választás esetében a lineáris stabilitás-analı́zist analitikusan is el lehet végezni,
annak ellenére, hogy a fixpontok száma a témák számával exponenciálisan, pontosabban
2N szerint nő. Innen belátható az is, hogy a fixpont-attraktorokon kı́vüli más, érdekes
viselkedés (határciklus és káosz) a paramétertér egy jól körülhatárolható tartományában
jöhet létre. Numerikus vizsgálat során kiderül, hogy a komplex fluktuációk létrejöttében és
újra eltűnésében a fixpontok bifurkációi játszanak szerepet. Kis rendszereknél vizsgáljuk
ezen bifurkációk skálázási törvényeit, valamint nagyobb rendszernél a tranziens káosz
átlagos élettartamára állapı́tunk meg hatványfüggvényszerű összefüggést. Az aszimpto-
tikus viselkedés jellemzésére a karakterisztikus Lyapunov-kitevőt használjuk. A témák
közti csatolást, mint kontrollparaméter függvényében kis rendszereknél a stabil fixpont-
attrakotorok mellett határciklusokat találunk, nagyobb rendszerek esetén megjelenhet az
empirikus adatokra hasonlı́tó, kaotikus dinamika is. Összehasonlı́tva a klasszikus versengő
Lotka-Volterra dinamikával számos érdekes különbséget figyelhetünk meg.



